paragraph_text: Liberalna demokratska stranka (jap. 自由民主党, Jiyū-Minshutō), skraćenog naziva LDP (eng. Liberal Democratic Party) ili Jimintō (jap. 自民党) je desna konzervativna stranka i najveća stranka u Japanu. Na vlasti je gotovo neprekidno od osnivanja 1955. godine. Najveći rival je opozicijska socijalno liberalna stranka Demokratska stranka Japana. Trenutni japanski premijer Taro Aso ujedno je i predsjednik LDP-a.